
                                                                                                                                               Proiect
DECIZIE nr.5/ 
Cu privire la mersul executării 

bugetului raional pe semestrul I

al anului  2026
În conformitate cu prevederile art.72 alin.(2) din Legea nr.181 din 25 iulie 2014  finanţelelor publice și responsabilității bugetar-fiscale și art.31 alin.(2) din Legea nr.397-XV din 16 octombrie 2003 privind finanţele publice locale, cu modificările şi completările ulterioare;

       în temeiul art.43 alin.(1) lit. b)³ şi art. 46 alin.(1) din Legea nr.436-XVI din 28 decembrie 2006  privind administraţia publică locală, Consiliul raional Ştefan Vodă, DECIDE:
1. Se ia act de raportul dnei Ina Caliman‚ şefa Direcţiei finanţe, privind executarea bugetului raional pe  semestrul I al anului  2026, conform anexelor.

2. Preşedintele raionului, în comun cu Direcţia finanţe:

                   - vor consolida eforturile tuturor executorilor de buget în vederea asigurării gestionării eficiente a  mijloacelor bugetare în semestrul II al anului 2026;

                   - vor contribui la îndeplinirea părţii veniturilor bugetului raional pe anul 2026;

                  -  vor asigura finanțarea cheltuielilor de personal ale instituțiilor bugetare conform cadrului legal;            

                  - vor asigura finanţarea instituţiilor de învăţămînt primar şi secundar general din bugetul raional, în scopul implimentării în continuare finanţării în bază de cost standard per elev;

                  - vor asigura elaborarea şi realizarea măsurilor de ajustare a cheltuielilor bugetului raional în scopul abţinerii pe deplin de efectuarea până la finele anului unor cheltuieli neânsemnate ale instituţiilor publice;

                   - vor asigura efectuarea controalelor tematice, în caz de necesitate, asupra respectării disciplinei financiare în procesul de executare a bugetului raionului pe parcursul semestrului II al anului 2026;

                   - vor continua în semestrul II al anului 2026 întreprinderea măsurilor, în scopul optimizării cheltuielilor, respectării limitelor de alocaţii bugetare şi neadmiterii supracheltuielilor;

                   - vor întreprinde măsuri întru stingerea datoriilor debitoare şi creditoare (cu termen de achitare expirat) existente la situaţia din 30.06.2026 şi neadmiterea formării lor pe viitor;

                   - vor înainta propuneri privind rectificarea bugetului raional aprobat, după caz;

                   - vor continua întreprinderea măsurilor necesare în semestrul II al anului 2026 în scopul respectării limitelor numărului de unităţi de personal şi ale cheltuielilor de personal a instituțiilor publice stabilite pentru anul 2026;

	               - vor asigura publicarea integrală al raportului privind mersul execuţiei bugetului raional pe semestrul I al anului 2026 pe pagina Web a Consiliului raional Ştefan Vodă.     


	      3. Controlul executării prezentei decizii se atribuie dnei Olga Luchian, preşedinta raionului.

      4. Prezenta decizie poate fi contestată cu cerere prealabilă la autoritatea emitentă cu sediul în or. Ștefan Vodă, str.Libertății, nr.1, în termen de 30 de zile din data publicării.
5. Prezenta decizie se publică în Registrul actelor locale (actelocale.gov.md), pe pagina web a Consiliului raional Ştefan Vodă (www.stefan-voda.md) şi se aduce la cunoştinţă:

Ministerului Finanţelor al Republicii Moldova;

Aparatului președintelui raionului;

        Direcţiei finanţe a Consiliului raional Ştefan Vodă.

